b'\n_START_ARTICLE_\nAliejin\xc4\x97 moringa\n_START_SECTION_\nAuginimo rajonai\n_START_PARAGRAPH_\nDid\xc5\xbeiausia aliejini\xc5\xb3 moring\xc5\xb3 augintoja\xc2\xa0\xe2\x80\x93 Indija,  metinis derlius sudaro 1,1\xe2\x80\x931,3 milijono ton\xc5\xb3 dar\xc5\xbeovi\xc5\xb3. Did\xc5\xbeiausi plotai yra Andhra Prade\xc5\xa1e (156,65 km\xc2\xb2), Karnatakoje (102,8 km\xc2\xb2) ir Tamilnade (74,08 km\xc2\xb2)._NEWLINE_Orisoje auginama nam\xc5\xb3 soduose. Piet\xc5\xb3 Indijoje ir Tailande auginama kaip gyvatvor\xc4\x97. Filipinuose ir Indonezijoje auginama d\xc4\x97l lap\xc5\xb3 derliaus. Haityje sodinamos nuo v\xc4\x97jo apsaugan\xc4\x8dios gyvatvor\xc4\x97s padedan\xc4\x8dios suma\xc5\xbeinti dirvo\xc5\xbeemio erozij\xc4\x85._NEWLINE_Aliejin\xc4\x97 moringa auginama arba auga savaime Centrin\xc4\x97je Amerikoje, Karibuose, Piet\xc5\xb3 Amerikoje, Afrikoje, Pietry\xc4\x8di\xc5\xb3 Azijoje ir Okeanijoje._NEWLINE_Nuo 2010\xc2\xa0m. auginama Havajuose komerciniam platinimui JAV.\n_START_SECTION_\nAuginimo metodai\n_START_PARAGRAPH_\nAliejin\xc4\x97 moringa gali b\xc5\xabti auginama kaip vienametis arba daugiametis augalas. Ank\xc5\xa1tys yra valgomos tik pirmaisiais auginimo metais, v\xc4\x97liau jos tampa kar\xc4\x8dios ir nevalgomos. Ma\xc5\xbeiau palankiose auginimo vietov\xc4\x97se auginama kaip daugiametis augalas sustabdyti dirvo\xc5\xbeemio erozij\xc4\x85.\n_START_SECTION_\nDirvo\xc5\xbeemio paruo\xc5\xa1imas\n_START_PARAGRAPH_\nTropinio kultivavimo pagrindin\xc4\x97 problema yra dirvo\xc5\xbeemio erozija, tod\xc4\x97l dirvo\xc5\xbeemio \xc4\xafdirbimas turi b\xc5\xabti kaip \xc4\xafmanoma seklesnis. Arimas reikalingas tik tada kai augalai sodinami labai tankiai. Jeigu augalai sodinamai retai, tada kasamos duob\xc4\x97s ir u\xc5\xbepilama dirva. Tai u\xc5\xbetikrina ger\xc4\x85 \xc5\xa1akn\xc5\xb3 \xc4\xafsiskverbim\xc4\x85 ir ma\xc5\xbe\xc4\x85 dirvo\xc5\xbeemio erozij\xc4\x85. Duob\xc4\x97s turi b\xc5\xabti 30\xe2\x80\x9350 cm gylio ir 20\xe2\x80\x9340 cm plo\xc4\x8dio.\n_START_SECTION_\nDauginimas\n_START_PARAGRAPH_\nAliejin\xc4\x97 moringa gali b\xc5\xabti dauginama s\xc4\x97klomis ir auginiais. Aliejin\xc4\x97s moringos s\xc4\x97kl\xc5\xb3 daigumas yra labai didelis \xe2\x80\x93 85\xc2\xa0%. Dauginimui naudojami auginiai b\xc5\xabna apie 1 m auk\xc5\xa1\xc4\x8dio ir iki 4 cm skersmens. Tre\xc4\x8ddalis auginio turi b\xc5\xabti u\xc5\xbepilamas dirva. Filipinuose naudojami auginiai b\xc5\xabna 1\xe2\x80\x932 m auk\xc5\xa1\xc4\x8dio ir sodinamai nuo bir\xc5\xbeelio iki rugpj\xc5\xab\xc4\x8dio m\xc4\x97nesio.\n_START_SECTION_\nSodinimas\n_START_PARAGRAPH_\nTarpai tarp augal\xc5\xb3 tur\xc4\x97t\xc5\xb3 b\xc5\xabti 10\xe2\x80\x9320 cm su pla\xc4\x8diais 4 m takais, patogiai plantacijos prie\xc5\xbei\xc5\xabrai ir derliaus nu\xc4\x97mimui. D\xc4\x97l didelio tankumo pikt\xc5\xbeoli\xc5\xb3 naikinimas ir lig\xc5\xb3 prevencija yra sud\xc4\x97tinga. Pusiau intensyvioje sodininkyst\xc4\x97je augalai sodinami 0,5\xe2\x80\x931 m atstumu, d\xc4\x97l to padid\xc4\x97ja derlius.\n_START_SECTION_\nSelekcija\n_START_PARAGRAPH_\nIndijoje, i\xc5\xa1 kur aliejin\xc4\x97 moringa grei\xc4\x8diausiai yra kilusi, laukini\xc5\xb3 tip\xc5\xb3 \xc4\xafvairov\xc4\x97 yra didel\xc4\x97 ir tai yra geros s\xc4\x85lygos veislininkyst\xc4\x97s programoms. \xc5\xa0alyse kur buvo introdukuota, laukini\xc5\xb3 tip\xc5\xb3 \xc4\xafvairov\xc4\x97 yra daug ma\xc5\xbeesn\xc4\x97, bet labai gerai prisitaiskiusi prie vietini\xc5\xb3 salyg\xc5\xb3._NEWLINE_Aliejin\xc4\x97 moringa yra auginama d\xc4\x97l lap\xc5\xb3, ank\xc5\xa1\xc4\x8di\xc5\xb3, aliejaus, dirvo\xc5\xbeemio erozijos stabdymo, tod\xc4\x97l yra skirtingi veisimo tikslai. Indijoje kur moringa auginama kaip vienametis augalas yra svarbus vaisi\xc5\xb3 derliaus stabilumas. Pakistane siekiama i\xc5\xa1vesti veisles su didesn\xc4\x99 maistin\xc4\x99 vert\xc4\x99 turin\xc4\x8diais lapais. Tanzanijoje selekcijos kryptis, veisl\xc4\x97s i\xc5\xa1 kuri\xc5\xb3 s\xc4\x97kl\xc5\xb3 galima i\xc5\xa1gauti didesn\xc4\xaf kiek\xc4\xaf aliejaus.\n_START_SECTION_\nDerlius\n_START_PARAGRAPH_\nAliejin\xc4\x97 moringa auginama d\xc4\x97l lap\xc5\xb3, ank\xc5\xa1\xc4\x8di\xc5\xb3 ir s\xc4\x97kl\xc5\xb3 aliejaus gamybai. Derlius labai priklauso nuo sezono, veisl\xc4\x97s, tr\xc4\x99\xc5\xa1imo, dr\xc4\x97kinimo r\xc4\x97\xc5\xbeimo. Disesn\xc4\xaf derli\xc5\xb3 gausime, jeigu bus \xc5\xa1iltos ir sausos auginimo s\xc4\x85lygos, bei papildomas tr\xc4\x99\xc5\xa1imas ir dr\xc4\x97kinimas. Derlius imamas rankiniu b\xc5\xabdu, su peiliais ir pjautuvais.Palengvinti derliaus nu\xc4\x97mimui, didinti produkcijai rekomenduojams vir\xc5\xa1\xc5\xabni\xc5\xb3 karpymas, \xc5\xbeeldinimas, gen\xc4\x97jimas.\n_START_SECTION_\nAnk\xc5\xa1tys\n_START_PARAGRAPH_\nKai augalai auga i\xc5\xa1 augini\xc5\xb3 pirmasis derlius gaunamas po 6\xe2\x80\x938 m\xc4\x97nesi\xc5\xb3. Gausiai der\xc4\x97ti pradeda 3\xe2\x80\x934 metais po pasodinimo. 1\xe2\x80\x932 metais priskinama apie 300 ank\xc5\xa1\xc4\x8di\xc5\xb3 nuo vieno augalo, 3\xe2\x80\x934 metais apie 400\xe2\x80\x93500 ank\xc5\xa1\xc4\x8di\xc5\xb3. Indijoje i\xc5\xa1 hektaro priskinama 31 tona ank\xc5\xa1\xc4\x8di\xc5\xb3. \xc5\xa0iaur\xc4\x97s Indijoje ank\xc5\xa1tys prinoksta vasar\xc4\x85. Piet\xc5\xb3 Indijoje derlius gaunamas du kartus per metus, liepos \xe2\x80\x93 rugs\xc4\x97jo ir kovo \xe2\x80\x93 baland\xc5\xbeio m\xc4\x97nesiais.\n_START_SECTION_\nLapai\n_START_PARAGRAPH_\nVidutinis derlingumas iki 6 t i\xc5\xa1 ha per metus. Derlius labai skiriasi nuo sezono: dr\xc4\x97gnuoju sezonu 1120 kg i\xc5\xa1 ha, sausuoju \xe2\x80\x93 690 kg i\xc5\xa1 ha. Lapai ir stiebai kertami pra\xc4\x97jus 60 dien\xc5\xb3 nuo pasodinimo, apie septynis kartus per metus. Kiekvieno kirtimo metu augalai nukertami 60 cm auk\xc5\xa1tyje nuo \xc5\xbeem\xc4\x97s._NEWLINE_Siekiant padidinti derli\xc5\xb3 taikomas intensyvus dr\xc4\x97kinimas ir tr\xc4\x99\xc5\xa1imas. Atliktuose tyrimuose Nikaragvoje, buvo gauti tokie rezultatai: i\xc5\xa1 vieno hektaro, kertant 9 kartus per metus buvo gauta 520 kg produkcijos, i\xc5\xa1 kuri\xc5\xb3 160 kg \xc5\xa1vie\xc5\xbei\xc5\xb3 lap\xc5\xb3.'